Publication: Magyar Közlöny
Issue: MK-1998-46 (Year: 1998, Number: 46)
Era: 1990-2004
Section: a 20/1998. (VI. 3.) NM rendelethez
Paragraph Index: 2429

2. Mentőápolóként az foglalkoztatható, aki a jogszabályban meghatározott mentőápolói képesítéssel, illetve ennek megszerzéséig minimumvizsgával rendelkezik. A képesítést a mentőápolói foglalkoztatás kezdetétől számított 5 éven belül meg kell szerezni. Esetkocsin elsősorban, rohamkocsin kizárólag szakképzett mentőápoló foglalkoztatható. A minimumkövetelmények elsajátításához 80 órás elméleti/gyakorlati képzés szükséges. A tanfolyamot a mentőszervezetek szervezik. A kiképzés tematikája: A mentőellátás szervezése Magyarországon. Mentőegység típusok 2 óra A vitális funkciók fogalma, vizsgálata. A klinikai halál diagnosztikája 2 óra Az újraélesztés elmélete 2 óra Légútbiztosítás, lélegeztetés 4 óra Mellkaskompressziók kivitelezése 4 óra Újraélesztés egy segélynyújtóval 4 óra Újraélesztés két segélynyújtóval 4 óra Riasztó tünetek felismerése 2 óra Az eszméletlenség fogalma, felismerése, veszélye, teendők eszméletlen beteggel 4 óra Kimentés (Rautek-féle műfogás), betegmozgatás, fektetési módok 4 óra Vérzések, vérzéscsillapítás, kötözés 6 óra Vérnyomásmérés és pulzusszámolás 2 óra Csontok és ízületek sérülései, rögzítési módok 6 óra Koponya-agyi és gerincsérülések felismerése és ellátása 2 óra Hasi és mellkasi sérülések és ellátása 2 óra Thermikus traumák és ellátásuk 2 óra A shock és az ájulás fogalma, felismerése 2 óra Életveszélyes belgyógyászati betegségek felismerése 4 óra A leggyakoribb életveszélyes mérgezések 2 óra Szülésvezetés 4 óra A legfontosabb heveny ideg- és elmegyógyászati betegségek felismerése 2 óra Tömeges baleset fogalma, ellátása 2 óra A mentőkocsi felszerelése 4 óra Jogi, etikai kérdések 1 óra Munkavédelem 1 óra Konzultáció, ismétlés 6 óra

Source: https://magyarkozlony.hu/hivatalos-lapok/4395f42d6b173244941d78099f6a1267bfd8cd27/dokumentumok/0711e5b1d898f1cde2dafa7e8f2518aa89ff249b/letoltes